આ અંગે મળતી માહિતી અનુસાર બારડોલીના સ્ટેશન રોડ વિસ્તારમાં આવેલ હીરાચંદનગર સોસાયટીમાં આશરે 100 વર્ષ જૂનું લીમડાનું ઝાડ શુક્રવારના રોજ મળસ્કે 3 વાગ્યાની આસપાસ અચાનક જમીનદોસ્ત થઈ ગયું હતું. આ વૃક્ષ પાર્ક કરેલ એક વેગેનાર કાર પર પડતાં કારને નુકશાન થયું હતું. જોકે મળસ્કે વૃક્ષ ધરાશાયી થયું હોય જેથી જાનહાનિ ટળી હતી. વૃક્ષ પડવાના અવાજથી આજુબાજુના રહીશો જાગી ગયા હતા. બારડોલી ફાયર વિભાગને જાણ કરતાં ઘટના સ્થળે પહોંચી વૃક્ષ દૂર કરવાની તજવીજ હાથ ધરી હતી.